**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** poslanec Národnej rady Slovenskej republiky Tomáš Valášek

**2. Názov návrhu právneho predpisu:** Návrh zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii v znení neskorších predpisov a zákon č. 372/1990 Zb. o priestupkoch v znení neskorších predpisov

**3. Problematika návrhu právneho predpisu:**

a) nie je upravená v práve Európskych spoločenstiev

b) je upravená v primárnom práve Európskej únie a to v čl. 4. ods. 2 Smernica Európskeho parlamentu a Rady 2013/29/EÚ z 12. júna 2013 o harmonizácii zákonov členských štátov týkajúcich sa sprístupňovania pyrotechnických výrobkov na trhu (prepracované znenie)

c) nie je obsiahnutá v judikatúre Súdneho dvora Európskej únie

**4. Záväzky Slovenskej Republiky vo vzťahu k Európskej únii**

a) lehota na transpozíciu smernice EP a Rady 2013/29/EÚ uplynula 3. októbra 2013 resp. 30. júna 2015

b) v danej oblasti nebol proti Slovenskej republike začatý postup Európskej komisie a ani konanie Súdneho dvora Európskej únie podľa článkov 258 až 260 Zmluvy o fungovaní Európskej únie.

**5. Návrh zákona je zlučiteľný s právom Európskej únie**

-úplne

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii v znení neskorších predpisov a zákon č. 372/1990 Zb. o priestupkoch v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
| **Vplyv** | **Pozitívne** | **Žiadne** | **Negatívne** |
| **1. Vplyvy na rozpočet verejnej správy** |  | X |  |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  |  | X |
| **3. Sociálne vplyvy** | X |  |  |
| – vplyvy na hospodárenie obyvateľstva |  | X |  |
| – sociálnu exklúziu |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| **4. Vplyvy na životné prostredie** | X |  |  |
| **5. Vplyvy na informatizáciu spoločnosti** |  | X |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana |  | X |  |
| - vplyvy na procesy služieb vo verejnej správe |  | X |  |
| **7. Vplyvy na manželstvo, rodičovstvo a rodinu** |  | X |  |

**A.3. Poznámky**

Navrhovaný zákon bude mať mierne pozitívny vplyv na zdravie obyvateľstva, pretože pyrotechnické výrobky uvedené v navrhovanom znení sú práve tie, ktoré najviac negatívne vplývajú na psychicky chorých pacientov. Prijatím tohto nariadenia zároveň príde k výraznému zníženiu úrazovosti, nakoľko prevažná väčšina úrazov je spôsobovaná práve touto kategóriou pyrotechnických výrobkov s primárnym efektom hluku. Zároveň sa výrazne zníži poškodzovanie súkromného a verejného majetku. Petardy spôsobujú požiare, poškodenie vozidiel, zariadení verejných služieb (osvetlenie, odpadkové koše), budov a pozemkov. Zároveň návrh eliminuje časť znečistenia životného prostredia. Pri používaní pyrotechnických výrobkov dochádza k znečisteniu ovzdušia v podobe emisií prachových častíc, no rovnako k znečisteniu pôdy a vôd toxickými látkami. Práve tieto externality je v súčasnej dobe potrebné sanovať z verejných zdrojov. Navrhovaný zákon nebude mať negatívny vplyv na príjem do štátneho rozpočtu, na základe vyhlásenia Slovenskej asociácie pyrotechnických firiem bude možné predaj nahradiť pyrotechnickými výrobkami, na ktoré sa nevzťahuje obmedzenie predaja.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné